เหรียญคริปโตเคอร์เรนซีสัญชาติไทยได้แก่อะไรบ้าง
1. Bitkub Coin
Bitkub Coin (KUB) : มีหน้าที่เป็น Utility Token บน Bitkub Chain เครือข่ายบล็อกเชนที่พัฒนาขึ้น โดยบริษัท บิทคับ บล็อคเชน เทคโนโลยี จำกัด ซึ่งลูกค้าบนกระดานซื้อขายบนเวบไซด์ Bitkub สามารถนำเหรียญ KUB ไปแลกเป็น Fee Credit เพื่อลดค่าธรรมเนียมในการซื้อขายบนกระดานเทรดของ Bitkub ได้ และยังสามารถนำไปใช้ในโลกของคริปโตเกมเมอร์ที่จะเกิดขึ้นในอนาคตอีกด้วย โดยมีการเปิดตัวอย่างเป็นทางการเมื่อ 20 พฤษภาคม 2564 ที่ผ่านมา 
ข้อมูลจาก : coinmarketcap รายงาน Bitkub Coin ราคา ณ วันที่ 5 กรกฎาคม 2565 เวลา 12.42 น. อยู่ที่ 94.13 บาท โดยมีปริมาณการซื้อขายภายใน 24 ชั่วโมงเท่ากับ 42,538,018 บาท ซึ่งราคาแบบเรียลไทม์ Bitkub Coin ขึ้น 1.91 ใน 24 ชั่วโมงที่ผ่านมา และอุปทาน สูงสุด 1,000,000,000 KUB เหรียญ 

2. JFIN Coin
JFIN Coinเป็น Utility Token : เพื่อใช้งานของกลุ่มธุรกิจเครือ เจมาร์ท การซื้อขายแบบ NFT และโปรโมชั่นต่างๆ ภายในร้านได้และยังมีหน้าที่เป็นตัวกลางในการกู้ยืมระหว่างผู้ให้กู้และผู้กู้สำหรับผลิตภัณฑ์สินเชื่อ กู้ยืมดิจิทัลระหว่างกันได้ ซึ่งสามารถทำสัญญาบันทึกไว้ในรูปแบบของ Smart Contact เปิดตัวอย่างเป็นทางการเมื่อปี พ.ศ. 2561 
โดยข้อมูลจาก : coinmarketcap รายงาน JFIN Coin ณ วันที่ 5 กรกฎาคม 2565 เวลา 12.43 น. อยู่ที่ 24.48 บาท โดยมีปริมาณการซื้อขายภายใน 24 ชั่วโมงเท่ากับ 19,685,503 บาท ซึ่งราคาแบบเรียลไทม์ JFIN Coin ขึ้น 1.85 ใน 24 ชั่วโมงที่ผ่านมา 

3. SIX Coin
SIX Coin : เป็นเหรียญของบริษัท SIX Network ด้วยความร่วมมือจากผู้ก่อตั้งกลุ่มบริษัท Ookbee และผู้บริหารกองทุน 500 ตุ๊กตุ๊ก และบริษัท Computerlogy ที่เล็งเห็นถึงโอกาสในการขยายทำธุรกิจบนบล็อกเชน ให้บริการบนเครือข่ายเพื่อจัดเก็บ แลกเปลี่ยน ซื้อขาย และถ่ายโอนสินทรัพย์ดิจิทัลได้อย่างเสรี ไม่ว่าจะเป็นผลงานเขียนนิยาย ภาพวาดดิจิทัล สกุลเงินดิจิทัล เพลง และอื่น ๆ 
โดยข้อมูลจาก : coinmarketcap รายงาน Six Coin ณ วันที่ 5 กรกฎาคม 2565 เวลา 12.46 น. อยู่ที่ 2.78 บาท โดยมีปริมาณการซื้อขายภายใน 24 ชั่วโมงเท่ากับ 52,324,097 บาท ราคาแบบเรียลไทม์ SIX ลง 6.57 ใน 24 ชั่วโมงที่ผ่านมา โดยมีมูลค่าตลาดรวมเท่ากับ 762,378,815 บาท มีอุปทานหมุนเวียนเท่ากับ 273,776,596 SIX เหรียญ และมูลค่าตามราคาตลาดอยู่ที่ 759,844,630 บาท  

4.  OMG Network
OMG Network : คริปโทเคอร์เรนซีของ OmiseGo ซึ่งเป็นเน็ตเวิร์คเพื่อชำระเงิน และช่วยลดค่าธรรมเนียมการทำธุรกรรมการเงินจากสถาบันการเงินต่างๆโดยใช้เทคโนโลยีบล็อกเชน ซึ่งทำให้การชำระเงินสามารถทำได้อย่างอัตโนมัติ เริ่มเปิดตัวเหรียญนี้เมื่อปี 2560 ที่ผ่านมา ก่อตั้งบริษัท Omise กับกลุ่มลงทุนประเทศญี่ปุ่น 
โดยข้อมูลจาก : coinmarketcap รายงาน OMG ณ วันที่ 5 กรกฎาคม 2565 เวลา 12.49 น. อยู่ที่ 67.26 บาท โดยมีปริมาณการซื้อขายภายใน 24 ชั่วโมงเท่ากับ 1,258,049,648 บาท มีการอัปเดตราคา แบบเรียลไทม์ OMG Network ขึ้น 5.24 ใน 24 ชั่วโมงที่ผ่านมา โดยมีมูลค่าตลาดรวมเท่ากับ 9,433,545,903 บาท มีอุปทานหมุนเวียนเท่ากับ 140,245,398 OMG เหรียญ และ อุปทาน สูงสุด 140,245,399 OMG เหรียญ และมูลค่าตามราคาตลาด 9,420,135,842 บาท 

5.  ZMT Coin
ZMT Coin หรือ Zipmex Token : ถูกสร้างขึ้นบนเครือข่าย Ethereum ด้วยมาตรฐาน ERC-20 โดยมีวัตถุประสงค์หลักเพื่อส่งเสริมการใช้งานบนแพลตฟอร์ม Zipmex รวมถึงยังเป็นรางวัลและให้สิทธิ์ต่าง ๆ รวมถึงเป็นส่วนลดค่าธรรมเนียมในการซื้อขายสินทรัพย์บนแพลตฟอร์ม และเป็นส่วนลดในการซื้อโทเคนชนิดใหม่ที่ถูกลิสต์บนแพลตฟอร์ม ใช้เป็นสื่อกลางในการซื้อขายหรือแลกเปลี่ยนสินค้าบนเว็บไซต์ com บน zipworld และสามารถนำไปชำระเงินผ่านการแสกน QR code กับร้านค้าภายในประเทศไทยที่รองรับการชำระค่าสินค้าและบริการผ่านคริปโต และจะได้รับเครดิตเงินคืนในทุกการใช้จ่าย เปิดตัวครั้งแรกวันที่ 21 ธันวาคม 2020 
ข้อมูลจาก : coinmarketcap รายงาน ZMT Coin ราคา ณ วันที่ 5 กรกฎาคม 2565 เวลา 12.52 น. อยู่ที่ 21.43 บาท โดยมีปริมาณการซื้อขายภายใน 24 ชั่วโมงเท่ากับ 5,013,683 บาท มีการอัปเดตแบบเรียลไทม์ ZMT ลง 1.13 ใน 24 ชั่วโมงที่ผ่านมา อุปทานสูงสุด 200,000,000 ZMT เหรียญ และมีมูลค่าตามราคาตลาด 1,402,676,830 บาท 

6.  ALPHA Vnture DAO
ALPHA Vnture DAO หรือ Alpha Coin : เป็นเหรียญคริปโตเคอเรนซีที่เป็น Utility token และ Governance Token ในเหรียญเดียวกัน ซึ่งสามารถนำเหรียญ Alpha ไปปล่อยกู้หรือนำไป stake ได้ นอกจากนี้เหรียญ Alpha Coin ยังมีความพิเศษคือ อนุญาตให้ผู้ที่เข้ามาเป็น Yield Farmer สามารถใช้ Leverage เพื่อนำเงินมาวางค้ำประกันและกู้เหรียญ ทำงานบนแพลตฟอร์มที่เรียกว่า Alpha Finance 
ข้อมูลจาก : coinmarketcap รายงาน ALPHA Vnture DAO ราคา ณ วันที่ 5 กรกฎาคม 2565 เวลา 12.54 น. อยู่ที่ 4.25 บาท โดยมีปริมาณการซื้อขายภายใน 24 ชั่วโมงเท่ากับ 189,053,671 บาท มีการอัปเดตราคาแบบเรียลไทม์ Alpha Venture DAO ขึ้น 6.88 ใน 24 ชั่วโมงที่ผ่านมา โดยมีมูลค่าตลาดรวมเท่ากับ 1,892,677,430 บาท มีอุปทานหมุนเวียนเท่ากับ 446,330,126 ALPHA เหรียญ อุปทานสูงสุด 1,000,000,000 ALPHA เหรียญ และมีมูลค่าตามราคาตลาด 1,889,452,650 บาท 

7.  FIRO Coin
FIRO Coin : เปิดตัวเมื่อปี 2016 ก่อนหน้านี้ใช้ชื่อว่า Zcoin สามารถนำเหรียญมาทำธุรกรรมบน Blockchain ได้
ซึ่ง FIRO Coin ใช้โปรโตคอลที่ชื่อว่า ZecoCoin หรือระบบ zero-knowledge proof ที่ทำให้ผู้ใช้งานสามารถทำลายเหรียญและ redeem เหรียญเหล่านั้นเป็นเหรียญใหม่ได้ โดยที่จะไม่มีการทิ้งประวัติการทำธุรกรรมใด ๆ ไว้ 
โดยข้อมูลจาก : coinmarketcap รายงาน FIRO Coin ราคา ณ วันที่ 5 กรกฎาคม 2565 เวลา 12.57 น. อยู่ที่ 50.86 บาท โดยมีปริมาณการซื้อขายภายใน 24 ชั่วโมงเท่ากับ 41,006,482 บาท มีการอัปเดตราคาแบบเรียลไทม์ Firo ขึ้น 3.20 ใน 24 ชั่วโมงที่ผ่านมา มีมูลค่าตลาดรวมเท่ากับ 681,650,445 บาท มีอุปทานหมุนเวียนเท่ากับ 13,402,536 FIRO เหรียญ อุปทานสูงสุด 21,400,000 FIRO เหรียญ และมูลค่าตามราคาตลาด 681,225,841 บาท 

8.  Band Protocol
Band Protocol : เป็นเหรียญที่ถูกออกแบบมาเพื่อเชื่อมต่อบน Blockchain บนแพลตฟอร์ม Oracle ซึ่งสามารถดึงข้อมูลที่ถูกต้องและมีความน่าเชื่อถือผ่านการดึงข้อมูลแบบ Cross-chain สำหรับแอปพลิเคชั่น Web 3.0 ซึ่งเป็นอีกหนึ่งแหล่งข้อมูลที่ Smart Contract ถูกจัดการโดยใช้ Incentive เพื่อให้แน่ใจว่าข้อมูลทั้งหมดถูกตรวจสอบและถูกต้องตามกฎหมาย 
โดยข้อมูลจาก : coinmarketcap รายงาน Band Protocol ราคา ณ วันที่ 5 กรกฎาคม 2565 เวลา 12.57 น. อยู่ที่ 49.68 บาท โดยมีปริมาณการซื้อขายภายใน 24 ชั่วโมงเท่ากับ 542,334,423 บาท มีการอัปเดตราคาแบบเรียลไทม์ Band Protocol ขึ้น 9.27 ใน 24 ชั่วโมงที่ผ่านมา โดยมีมูลค่าตลาดรวมเท่ากับ 1,748,353,879 บาท มีอุปทานหมุนเวียนเท่ากับ 35,191,821 BAND เหรียญ และมีมูลค่าตามราคาตลาด 1,749,706,340 บาท  

9.  VELO Protocol
VELO Protocol เป็นคริปโตเคอร์เรนซีด้าน Blockchain : เป็นระบบทางการเงินที่จะมาช่วยให้การเคลื่อนย้ายหรือโอนเงินข้ามพรมแดนเป็นเรื่องง่ายโดยไม่ผ่านหลายตัวกลาง ทำให้ต้นทุนในการโอนเงิน ถูกลง สะดวกขึ้น และเร็วขึ้น และยังมองว่าระบบ Velo Protocol จะเป็นระบบการเงินแห่งโลกอนาคต ให้ทุกอย่างง่าย และเร็ว เหมือนกับสโลแกน การเงินยุคใหม่ ง่ายกว่า ไวกว่า ต้อง Velo 
โดยข้อมูลจาก : coinmarketcap รายงาน VELO Protocol ราคา ณ วันที่ 5 กรกฎาคม 2565 เวลา 13.48 น. อยู่ที่ 0.881954 บาท โดยมีปริมาณการซื้อขายภายใน 24 ชั่วโมงเท่ากับ 6,525,624 บาท มีการอัปเดตราคา แบบเรียลไทม์ Velo ขึ้น 3.32 ใน 24 ชั่วโมงที่ผ่านมา มีมูลค่าตลาดรวมเท่ากับ 1,084,737,439 บาท มีอุปทานหมุนเวียนเท่ากับ 1,229,925,310 VELO เหรียญ อุปทานสูงสุด 30,000,000,000 VELO เหรียญ และมูลค่าตามราคาตลาด 1,082,014,503 บาท 

10.  AFIN Coin (AFIN)
AFIN Coin ย่อมาจาก Asian Fintech Coin : เป็นเหรียญที่ได้รับแนวคิด เป็น Utility Token ที่มาจากโปรเจคการระดมทุนเพื่อไปพัฒนาแพลตฟอร์มการประมูลบนบล็อกเชน และแพลตฟอร์มการจองใช้บริการด้านสุขภาพ ที่สนับสนุนการใช้พลังงานสะอาดของผู้ถือเหรียญโดยเพิ่มสิทธิประโยชน์ที่เกี่ยวข้องกับกิจกรรมที่เป็นมิตรต่อสิ่งแวดล้อม บนแพลตฟอร์มเพื่อ Staking สำหรับผู้ใช้งานในการ Stake AFIN Coin เพื่อรับ Green Bitcoin และ NFT 
โดยข้อมูลจาก : coinmarketcap รายงาน Asian Fintech Coin ราคา ณ วันที่ 5 กรกฎาคม 2565 เวลา 13.51 น. อยู่ที่ 0.570672 บาท โดยมีปริมาณการซื้อขายภายใน 24 ชั่วโมงเท่ากับ 9,530.14 บาท มีการอัปเดตราคาแบบเรียลไทม์ Asian Fintech ลง 18.90 ใน 24 ชั่วโมงที่ผ่าน อุปทานสูงสุด 500,000,000 AFIN เหรียญ 

11.  GuildFi
GuildFi เป็นเหรียญที่สร้างขึ้นมาแพลตฟอร์มเกมแบบ Web 3 : ที่เชื่อมต่อผู้เล่น เกม และนักลงทุนเข้าด้วยกัน เพื่อทำให้เกิดเป็นชุมชนของเหล่าผู้ที่สนใจการเล่นเกมประเภท Play-to-earn หรือการเล่นเกมเพื่อสร้างรายได้บนโลก Metaverse
เทคโนโลยีทางการเงิน & การเงินดิจิทัล